**Bekendtgørelse af Kandidatur**

Medlemmer af foreninger under Dansk Fægte-Forbund, der ønsker valg til ledige poster i forbundets organer, har mulighed for at bekendtgøre deres kandidatur ved at udfylde denne formular.

Formularen skal være modtaget af Dansk Fægte-Forbunds sekretariat senest 4 uger før repræsentantskabsmødet*,* for efterfølgende at blive udsendt til medlemsforeningerne.

 **Jeg (navn og klub)** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**bekendtgør er med mit kandidatur til følgende post:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Motivation/præsentation:**Ønsker du at stille op til bestyrelse og/eller udvalg, skal du indsende en personlig præsentation. I den personlige præsentation skal du fortælle, hvordan du vil arbejde for bestyrelsens eller et udvalgs ansvarsområder.

Skriv din præsentation her:

Vi skal gøre opmærksom på, at din præsentation vil blive udsendt til klubberne sammen med det øvrige materiale til repræsentantskabsmødet ligesom din præsentation vil blive lagt på hjemmesiden under repræsentantskabsmateriale.

**HUSK:**

Fristen for indsendelse af sit kandidatur er fire uger før til dff@faegtning.dk

Det vil sige vi skal have formularen **SENEST fredag 24. marts, 2023, kl. 12:00**

På næste side er en oversigt over de kandidatposter, der er på valg.

Og på side 3 og 4 kan man læse, hvad valg til posterne i DFF indebærer.

**Oversigt over poster på valg**

|  |  |  |  |
| --- | --- | --- | --- |
| **Poster på valg:** | **Valgt i 2021 for 2 år. På valg igen i 2023** | **Valgt i 2022** **for 1 år. På valg igen i 2023** | **Forhåndsmeddelte kandidater[[1]](#footnote-1):**  |
| **Bestyrelsen** | Formand:Jan Sylvest JensenBestyrelsesmedlem:Erik Rykind-Blarke | Suppleant i bestyrelsen:Michael Redlich |  |
| **Talent- og eliteudvalget** | Udvalgsmedlem:Ken Martin Bruun | Suppleant:Jørgen Wulff Rasmussen |  |
| **Udviklingsudvalget** | Udvalgsmedlem:(VAKANT) | Suppleant(VAKANT) (1 år) |  |
| **Stævne- og lejrudvalget** | Formand: Marianne Falk PortvedUdvalgsmedlem:(VAKANT) | Suppleant: (VAKANT) |  |
| **Uddannelsesudvalget** | Formand: Peter S. LinnemannUdvalgsmedlem:Susie Agerholm Balle | Suppleant: Vivian Bækmand |  |
| **Amatør- og ordensudvalg** | Medlem: Holger ChristtreuMedlem: Pål Ramberg | Suppleant:Nicolai Barding |  |
| **Kritisk revision** |  | Holger ChristtreuPål Ramberg |  |
| **HEMA-komitéen**  |  |  |  |
| **Kommunikations- og sponsorkomitéen** |  |  |  |
| **Veterankomitéen**  |  |  |  |

**Hvilket udvalg bør jeg stille op til? Hvad indebærer valg til posterne? Hvad laver hvert udvalg?**

|  |
| --- |
| **Bestyrelsen**Hvis du gerne vil beskæftige dig med DFF’s overordnede beslutninger, mål og strategier, ledelse og økonomi, er interesseret i, hvordan landsdækkende organisationsarbejde fungerer, og har interesse for helheden i dansk fægtning. Så er DFF’s bestyrelse du skal sidde i. |
| **Talent- og eliteudvalget**Hvis du interesserer dig for talentudvikling og elitearbejde og talent- og elitepolitik på nationalt plan, udtagelseskriterier for deltagelse i EM&VM, landsholdsarbejde, talent- og elitetræning og lejre, så er det her du skal sidde. Udvalget arbejder tæt sammen med DFF’s sportschef.**Uddannelsesudvalget**Hvis du interesserer dig for gode uddannelser og kurser for trænere, dommere, stævneledere og frivillige ledere i klubber. Så er det også Uddannelsesudvalget, du skal vælge. Udvalget arbejder sammen med DFF’s Udviklingskonsulent om træneruddannelse.**Stævne- og lejrudvalg**Hvis dit hjerte brænder for, at vi i Danmark har en række danske stævner, som danner en konkurrencepyramide fra bund til top. For at vi har tidssvarende og effektivt stævnemateriel. Hvis du vil arbejde med afholdelse og udvikling af lejre for breddefægtere i alle aldre. Hvis du kan lide at planlægge, koordinere og organisere stævner og lejre eller er en praktisk gris med viden og interesse i fægtemateriel, så skal du sidde i Stævne- og lejrudvalget. **Udviklingsudvalget**Hvis du interesser dig for udvikling og projektorienteret breddearbejde for alle aldersgrupper (f.eks. rekruttering og fastholdelse af medlemmer), for klubudvikling og klubarbejde, for udviklingsprojekter, for mål og handleplaner for breddearbejde, herunder børne – og ungdomsarbejde. Så er det Udviklingsudvalget, du skal sidde i. Udvalget arbejder sammen med DFF’s Udviklingskonsulent og en projektansat konsulent.**Amatør- og ordensudvalget**Hvis du mener, det er vigtigt at afgørelser om disciplinære forhold, overtrædelse af regler og tvister behandles og kan ankes på retfærdig vis af en uafhængig instans i forbundsregi. Hvis du interesser dig for jura, ret og retfærdighed i sports- og foreningsregi. Så er det Amatør- og Ordensudvalget, du skal vælge. Du behøver ikke være jurist for at stille op. |
| Når du bliver valgt til en post i DFF på Repræsentantskabsmødet, er du politisk valgt af flertallet af danske klubber til at varetage nationale opgaver og interesser i klubfællesskabet, DFF. Din lyst og interesse for at arbejde som frivillig med udvikling og drift af fægtesporten på nationalt plan er vigtig og kan gøre en stor forskel for dansk fægtning og fællesskabet.I DFF vil vi arbejde for, at dit forbundsarbejde og din frivillige indsats bliver spændende og udviklende. Vi er et lille forbund med få ansatte, så udover de overordnede og politiske opgaver vil der være spændende praktiske opgaver, der må løses af de politisk valgte frivillige.Bestyrelsen holder ca. 8 møder pr. år, og der forventes noget arbejde mellem møderne. I gennemsnit mødes udvalgene 4-5 gange årligt. I gennemsnit kan du som udvalgsmedlem forvente ca. ½-1 times forbundsarbejde pr. uge, mere i spidsbelastningsperioder. Det er selvfølgelig ad libitum. Som bestyrelsesmedlem er timeforbruget højere. Højst hos udvalgsformændene, da de arbejder i såvel udvalgene som DFF’s bestyrelse.Transportudgifter ved mødeaktivitet godtgøres, og der er mulighed for forplejning under møder. Møder kan om fornødent også gennemføres online.Udvalgenes opgaverUdvalgenes arbejde og opgaver er nærmere definerede i [kommissorier](http://www.faegtning.dk/media/4134/bilag-3-kommissorier-for-udvalg-og-komit%C3%A9er-pr-061218.pdf) givet af Bestyrelsen. Amatør- og Ordensudvalget arbejder dog ud fra et [reglement](http://www.faegtning.dk/media/4120/bilag-2-reglement-for-amatoer-og-ordensudvalget-forslag-pr-080119.pdf) godkendt af Repræsentantskabet.Kommissorierne er i høj grad givet ud fra den ***Strategiske Udviklingsaftale 2022-2025*** mellem DIF og DFF’s Bestyrelse, som har stor betydning for vores strategier, mål og økonomi. Når du bliver valgt ind i DFF’s organer i 2022-2023, så er mange, spændende opgaver i perioden dermed på forhånd givne ud fra vores Strategiaftale for 2022-2025. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vi ser frem til, at fællesskabet får gavn af dine kompetencer og din indsats, og vi glæder os til et godt samarbejde med de frivillige og ansatte i DFF. Det bliver supergodt! |

1. [↑](#footnote-ref-1)